Дора Габе
Мъдър

chitanka.info

В тъмното да ходиш,

да се не удариш —

мляко като пиеш,

да се не опариш!

На студа да бъдеш

винаги облечен,

а пък на горещо

винаги съблечен.

Да гледаш, да помниш

и все да внимаваш —

и когато сядаш,

и когато ставаш!

Толкова е тежко,

толкова е трудно —

как го прави татко,

много ми е чудно!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.